മണാലിയില് നിന്ന് കാസയിലേക്ക് ഇലക്ട്രിക്ക് സ്കൂട്ടറോടിച്ച് സ്ത്രീകള് ലോകത്തെ ആദ്യത്തെ ഉയരം കൂടിയ ഇലക്ട്രിക് വാഹന ചാര്ജിങ് സ്റ്റേഷന് ഹിമാചലില് ഷിംല: ലോകത്തെ എറ്റവും ഉയരം കൂടിയ ആദ്യത്തെ ഇലക്ട്രിക് വാഹന ചാര്ജിങ് സ്റ്റേഷന് ഹിമാചലില്. സംസ്ഥാനത്തെ കാസയ്ക്ക് സമീപമുളള ലാഹൗലിലും സ്പിറ്റി ജില്ലയിലും വാഹന ചാര്ജിങ് സ്റ്റേഷന് ഉദ്ഘാടനം ചെയ്തു. 500 അടി ഉയരമുള്ള ലോകത്തിലെ ഏറ്റവും ഉയരം കൂടിയ ഇലക്ട്രിക് വാഹന ചാര്ജിംഗ് സ്റ്റേഷനാണ് കാസയില് സ്ഥിതിചെയുന്നത്. ഈ സംരംഭത്തിന് നല്ല പ്രതികരണം ലഭിച്ചാല് കൂടുതല് സ്റ്റേഷനുകള് സ്ഥാപിക്കുമെന്നും കാസ സബ് ഡിവിഷണല് മജിസ്ട്രേറ്റ് മഹേന്ദ്ര പ്രതാപ് സിംഗ് പറഞ്ഞു. ഇതിനെ പ്രോത്സാഹിപ്പിക്കുന്നതിനായി മണാലിയില് നിന്ന് കാസയിലേക്ക് രണ്ട് സ്ത്രീകള് ഇലക്ട്രിക് വാഹനങ്ങള് ഓടിച്ചതായും മജിസ്ട്രേറ്റ് കൂട്ടിച്ചേര്ത്തു. ഈ സ്റ്റേഷനിലെ ചാര്ജറുകള് ഉള്പ്പെടെയുള്ള എല്ലാ ഉല്പ്പന്നങ്ങളും ഇന്ത്യയില് നിര്മ്മിച്ചതാണ്. പൂനെ ആസ്ഥാനമായ ഗോഇഗോ നെറ്റ്വര്ക്കണ് ഉല്പ്പന്നങ്ങള് നിര്മ്മിച്ചിട്ടുളളത്. വാഹനങ്ങളില് ഇ വി ചാര്ജറുകളാണ് ഉളളത്. താഴ്വരയില് ഇവാഹനങ്ങള് പ്രോത്സാഹിപ്പിക്കുന്നതിന് കമ്ബനി രണ്ട് ഇലക്ട്രിക് സ്കൂട്ടറുകള് പ്രാദേശിക ഭരണകൂടത്തിന് നല്കിയിട്ടുണ്ട്. ശൈത്യകാലത്ത് മൈനസ് 20 ഡിഗ്രി സെല്ഷ്യസിനു താഴെയുള്ള താപനില ആയതിനാല് കാസയില് നിന്ന് 3,720 മീറ്റര് ഉയരത്തിലാണ് ഇചാര്ജിംഗ് സ്റ്റേഷന് സ്ഥിതിചെയ്യുന്നത്.